న్యూఢిల్లీ, ఏప్రిల్ 10: రవాణా రంగంలో వంద శాతం ఈ-గవర్నెన్స్కు లోక్సభ ఆమోదముద్ర వేసింది. అవినీతిని పూర్తిగా నిర్మూలించి.. డ్రైవింగ్ లైసెన్సుల జారీలో అక్రమాలకు ఆస్కారం లేకుండా చేసే మోటారు వాహనాల సవరణ బిల్లు-2016 బిల్లును సోమవారం మూజువాణి ఓటుతో ఆమోదించడం విశేషం. నకిలీ డ్రైవింగ్ లైసెన్సులకు అడ్డుకట్ట వేయడం, వాహనాల దొంగతనాలను అడ్డుకోవడం. ట్రాఫిక్ నిబంధనలను ఉల్లంఘించేవారిపై భారీ జరిమానాలు విధించడం ఈ బిల్లులోని కీలకాంశాలు. డ్రైవింగ్ లైసెన్సుల జారీకి దేశవ్యాప్తంగా ఏకరూప నిబంధనలు అమలు చేస్తామని కేంద్ర ఉపరితల రవాణా మంత్రి నితిన్ గడ్కరీ చెప్పారు. ఈ-గవర్నెన్స్ ద్వారా ఎలకా్ట్రనిక్ రిజిసే్ట్రషన్కు అవకాశం లభిస్తుందన్నారు. విప్లవాత్మక సంస్కరణలతో ప్రమాదాల నుంచి ప్రజల ప్రాణాలను రక్షించాలన్నది బిల్లు ఉద్దేశమని చెప్పారు. బీజేపీ ఐదేళ్ల పాలన పూర్తిచేసుకునే నాటికి రోడ్డుప్రమాదాల వల్ల వాటిల్లుతున్న ప్రాణనష్టాన్ని సగానికి తగ్గిస్తామని ధీమా వ్యక్తంచేశారు. ప్రమాద మృతులకు పరిహారాన్ని రూ.20 లక్షలకు పెంచాలంటూ సీపీఎం సభ్యుడు శంకర్ ప్రసాద్ దత్తా ప్రవేశపెట్టిన సవరణను సభ తిరస్కరించింది. పరిహారాన్ని ఇంత భారీగా పెంచడం సాధ్యం కాదని, బీమా ప్రీమియంలు భారీగా పెంచాల్సి వస్తుందని మంత్రి వెల్లడించారు. అయితే బీమా కంపెనీలు చెల్లించే పరిహారంపై ఎలాంటి పరిమితీ ఉండదని స్పష్టంచేశారు. రాష్ట్రాల చెక్పోస్టుల వద్ద అవినీతి తాండవిస్తోందని, దీనిని అరికట్టేందుకు కేంద్రం రాష్ట్రాలతో సంప్రదింపులు జరుపుతోందని తెలిపారు.
newdhilly, epril 10: rawana rangamlo vanda saatam ee-gavarnensku loksabha aamodamudra vesindi. avineetini puurtigaa nirmoolinchi.. driving licensula jaariiloo akramaalaku askaram lekunda chese motaru vahanala savarana billu-2016 billunu somavaram moojuvaani otuto aamodinchadam visesham. nakili driving licensulaku addukatta veyadam, vahanala dongatanaalanu addukovadam. trafic nibandhanalanu ullanghinchevaaripai bhari jarimaanaalu vidhinchadam ee billulooni keelakaamsaalu. driving licensula jaareeki desavyaaptamgaa ekaroopa nibandhanalu amalu chestamani kendra uparitala rawana mantri nitin gadkari cheppaaru. ee-governens dwara electronic resistrationku avakaasam labhistundannaru. viplavaatmaka samskaranalato pramaadaala nunchi prajala praanaalanu rakshinchaalannadi billu uddesamani cheppaaru. bgfa aidella paalana poortichesukune naatiki roddupramaadaala valla vaatillutunna praananashtaanni sagaaniki taggistaamani dheema vyaktamchaesaaru. pramaada mrutulaku parihaaraanni roo.20 lakshalaku penchaalantuu cpm sabhyudu shankar prasad datta pravesapettina savarananu sabha tiraskarinchindi. parihaaraanni inta bhariga penchadam saadhyam kaadani, beema preemiyamlu bhariga penchalsi vastundani mantri velladinchaaru. ayithe beema companylu chellinche parihaarampai elanti parimitii undadani spashtamchaesaaru. rashtrala chekpostula vadda avineeti taandavistoondani, deenini arikattenduku kendram raashtraalatho sampradimpulu jaruputondani telipaaru.